NÁRODNÁ RADA SLOVENSKEJ REPUBLIKY

V. volebné obdobie

91

Vládny návrh

**Zákon**

**z ..............2010**

**o poskytovaní dotácií v pôsobnosti Ministerstva vnútra Slovenskej republiky**

Národná rada Slovenskej republiky sa uzniesla na tomto zákone:

§ 1

Predmet úpravy

Tento zákon upravuje poskytovanie dotácií na účely podľa § 2 a za podmienok ustanovených týmto zákonom a osobitným predpisom[[1]](#footnote-2)1) z rozpočtovej kapitoly Ministerstva vnútra Slovenskej republiky (ďalej len „ministerstvo“).

§ 2

Účel dotácie

Dotáciu z rozpočtovej kapitoly ministerstva (ďalej len “dotácia“) možno poskytnúť žiadateľovi na podporu

a) odbornej prípravy, preventívno-výchovnej a odbornej výcvikovej činnosti subjektov pôsobiacich pri záchrane života, zdravia, majetku a životného prostredia na úseku integrovaného záchranného systému podľa osobitných predpisov, 2)

b) zlepšenia materiálno-technického zabezpečenia a  činnosti pri záchrane života, zdravia, majetku a životného prostredia subjektmi podľa písmena a),

c) prevencie kriminality a boja proti kriminalite  okrem projektov, ktoré sú financované podľa osobitného predpisu,3)

d) činností súvisiacich s bezpečnosťou cestnej premávky,

e) organizovania pietnych a spomienkových akcií pri príležitosti osláv oslobodenia Slovenskej republiky, osláv Slovenského národného povstania a osláv víťazstva nad fašizmom, vrátane

spomienkových akcií a stretnutí odbojových skupín a organizovania pietnych spomienkových akcií pripomínajúcich obdobie zločinov komunizmu,

f) výskumu, archivovania a publikačnej činnosti protikomunistického odboja, boja proti totalite a zločinom komunizmu,

g) zabezpečovania výkonnostného a vrcholového športu a rozvoja telesnej kultúry v športových kluboch polície a organizovania športových súťaží a športových podujatí Úniou telovýchovných organizácií polície Slovenskej republiky.

§ 3

Subjekty dotácie

Dotáciu na účely podľa § 2 možno poskytnúť

a) občianskemu združeniu 4),

b) nadácii 5),

c) neziskovej organizácii poskytujúcej všeobecne prospešné služby 6),

d) obci,

e) právnickej osobe zriadenej podľa osobitného predpisu7) a plniacej úlohy v rámci integrovaného záchranného systému8) .

**§ 4**

Základné podmienky poskytnutia dotácie

(1) Dotáciu možno poskytnúť žiadateľovi, ktorý preukáže okrem splnenia podmienok podľa osobitného predpisu9), že má

a) vysporiadané finančné vzťahy s rozpočtami obcí a s rozpočtami vyšších územných celkov,

b) zabezpečené spolufinancovanie vo výške najmenej 5% z celkových predpokladaných výdavkov z vlastných, alebo iných ako verejných zdrojov.

(2) Dotáciu nemožno poskytnúť ani použiť okrem účelov uvedených v osobitnom predpise10) ani na

a) úhradu záväzkov z predchádzajúcich rozpočtových rokov,

b) refundáciu výdavkov uhradených v predchádzajúcich rozpočtových rokoch.

 (3) Na poskytnutie dotácie nie je právny nárok.

(4) Žiadateľovi sa nemôže poskytnúť dotácia podľa tohto zákona, ak ministerstvo odstúpilo od zmluvy o poskytnutí dotácie z dôvodu porušenia jej podmienok žiadateľom tri roky po odstúpení od zmluvy.

4) Zákon č. 83/1990 Zb. o združovaní občanov v znení neskorších predpisov.

5) Zákon č. 34/2002 Z. z. o nadáciách a o zmene Občianskeho zákonníka v znení neskorších predpisov.

6) Zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov.

7) § 7 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov.

8) § 8 ods. 1 písm. e) zákona č. 129/2002 Z. z. v znení neskorších predpisov.

9) § 8a ods. 4 zákona č. 523/2004 Z. z. v znení zákona č. 383/2008 Z. z.

10) § 8a ods. 8 zákona č. 523/2004 Z. z. v znení zákona č. 383/2008 Z. z.

§ 5

Náležitosti žiadosti o poskytnutie dotácie

 (1) Dotáciu možno poskytnúť na základe písomnej žiadosti, ktorej vzor je uvedený v prílohe.

(2) Prílohou k žiadosti o poskytnutie dotácie okrem dokladov podľa osobitného predpisu 11) je

a) doklad o zriadení, založení alebo registrácii žiadateľa okrem žiadateľa, ktorým je obec,

b) doklad o zriadení účtu žiadateľa v banke alebo pobočke zahraničnej banky, na ktorý sa dotácia má poukázať,

c) potvrdenie miestne príslušného správcu dane okrem správcu dane, ktorým je obec, nie staršie ako tri mesiace, alebo úradne osvedčená kópia potvrdenia miestne príslušného správcu dane nie staršia ako tri mesiace, že žiadateľ nemá daňové nedoplatky,

d) vyhlásenie žiadateľa o tom, že má vysporiadané finančné vzťahy s rozpočtami obcí a s rozpočtami vyšších územných celkov,

e) výpis z registra trestov štatutárneho zástupcu žiadateľa, nie starší ako tri mesiace, okrem žiadateľa, ktorým je obec,

f) doklad o zabezpečení spolufinancovania podľa § 4 ods. 1 písm. b), najmä vyhlásenie pri spolufinancovaní vlastnými zdrojmi, darovacia zmluva v prípade daru s účelovým určením, zmluva o úvere alebo zmluva o pôžičke, ak ide o použitie cudzích zdrojov.

**§ 6**

**Poskytovanie dotácií**

 (1) Ministerstvo najneskôr do 30. septembra bežného rozpočtového roka zverejní na svojom webovom sídle konkrétne účely podľa § 2, na ktoré bude poskytovať dotácie v nasledujúcom rozpočtovom roku.

 (2) Žiadosť o poskytnutie dotácie predkladá žiadateľ ministerstvu do 31. októbra. Ministerstvo rozhodne o poskytnutí dotácie do konca februára príslušného rozpočtového roka.

(3) Ministerstvo uzatvorí so žiadateľom, ktorému sa poskytuje dotácia, písomnú zmluvu o poskytnutí dotácie.

 (4) Zmluva o poskytnutí dotácie obsahuje najmä

a) označenie zmluvných strán,

b) účel, na ktorý sa dotácia poskytuje,

c) sumu poskytovanej dotácie,

d) číslo bankového účtu príjemcu dotácie, kód a názov banky alebo pobočky zahraničnej banky na vedenie prostriedkov poskytovaných zo štátneho rozpočtu,

e) podmienky poskytnutia a použitia dotácie,

f) lehotu, v ktorej možno použiť dotáciu,

11)§ 8a ods. 5 zákona č. 523/2004 Z. z. v znení zákona č. 383/2008 Z. z.

g) lehotu, v ktorej sa má do štátneho rozpočtu odviesť výnos z prostriedkov dotácie vedených v banke alebo v pobočke zahraničnej banky,

h) lehotu na zúčtovanie dotácie,

i) spôsob kontroly hospodárneho a efektívneho použitia dotácie na účel, na ktorý sa poskytuje,

j) dôvod a spôsob odstúpenia od zmluvy,

k) vymedzenie času, na ktorý sa zmluva uzatvára,

l) možnosť jednorazového alebo postupného čerpania dotácie,

m) povinnosť oznámenia zmeny identifikačných údajov príjemcu dotácie v určenej lehote,

n) povinnosť predkladania účtovných výkazov príjemcom dotácie,

o) povinnosť zasielania výročných správ príjemcu dotácie o jeho aktivitách v rozpočtovom roku,

p) záväzok príjemcu dotácie, že poskytnutú dotáciu vráti, ak mu bola na ten istý účel už poskytnutá dotácia zo štátneho rozpočtu,

r) lehotu vrátenia nepoužitých finančných prostriedkov a číslo účtu, na ktorý sa tieto finančné prostriedky poukazujú.

 (5) Príjemca dotácie je povinný vrátiť ministerstvu nepoužité finančné prostriedky do 15 dní od vyúčtovania dotácie.

 (6) Týmto zákonom nie sú dotknuté osobitné predpisy o štátnej pomoci12) .

.**§ 7**

**Evidencia zmlúv o poskytnutí dotácie a ich zverejňovanie**

 (1) Ministerstvo vedie evidenciu zmlúv o poskytnutých dotáciách, ktorá obsahuje tieto údaje :

a) názov žiadateľa, ktorému bola poskytnutá dotácia,

b) účel poskytnutej dotácie podľa § 2,

c) sumu poskytnutej dotácie,

d) informáciu o odstúpení od zmluvy o poskytnutí dotácie ministerstvom podľa § 4 ods. 4.

 (2) Žiadosti o poskytnutie dotácie a zmluvy o poskytnutí dotácie zverejňuje ministerstvo priebežne na svojom webovom sídle.

**§ 8**

**Kontrola**

 (1)Ministerstvo vykonáva následnú finančnú kontrolu hospodárenia s poskytnutou dotáciou a kontrolu dodržiavania podmienok zmluvy o poskytnutí dotácie13).

 (2) Ak príjemca dotácie porušil finančnú disciplínu, postupuje sa podľa osobitného predpisu14) .

12) Napríklad čl. 107 a 108 Zmluvy o fungovaní Európskej únie (Ú. v. EÚ C 83, 30.3.2010), nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ L 214, 9.8.2008), zákon č. 231/1999 Z. z. o štátnej pomoci v znení neskorších predpisov.

13) Zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.

14) § 31 zákona č. 523/2004 Z. z. v znení neskorších predpisov.

**§ 9**

**Prechodné ustanovenie**

 Na účely poskytovania dotácií podľa tohto zákona v roku 2011 zverejní ministerstvo konkrétne účely podľa § 2 do 31. januára 2011; žiadosti o poskytnutie dotácie možno podať do 28. februára 2011. Ministerstvo rozhodne o poskytnutí dotácie najneskôr do 31. marca 2011.

**§ 10**

**Zrušovacie ustanovenie**

 Zrušuje sa výnos Ministerstva vnútra Slovenskej republiky z  9. apríla 2008, č. SLV-35/OLVS-2008 o poskytovaní dotácií v pôsobnosti Ministerstva vnútra Slovenskej republiky (oznámenie č. 126/2008 Z. z.).

**§ 11**

**Účinnosť**

 Tento zákon nadobúda účinnosť 1. januára 2011.

Vzor

**Žiadosť o poskytnutie dotácie**

 Príloha k zákonu č. ..../2010

|  |  |  |
| --- | --- | --- |
| **A.** | **Identifikačné údaje žiadateľa** |  |
| 1. | Názov |  |
|  |  |  |
| 2. | Právna forma |  |
|  |  |  |
| 3. | Číslo a dátum registrácie  |  |
|  | žiadateľa podľa § 3 písm. a) až c) |  |
|  |  |  |
| 4. | Predmet činnosti  |  |
|  |  |  |
|  |  |  |
|  | Druh poskytovaných služieb |  |
|  | Počet platených zamestnancov |  |
| 5. | Sídlo  |  |
|  | (názov ulice, orientačné/súpisné číslo, názov obce, PSČ) |  |
| 6. | Kontaktné údaje žiadateľa |  |
|  | (telefónne číslo, číslo faxu, e-mailová adresa ) |  |
|  | Internetová adresa |  |
| 7. | IČO |  |
|  | DIČ |  |
|  | Bankové spojenie |  |
|  | (číslo účtu, kód banky, obchodné meno banky alebo pobočky zahraničnej banky) |  |
| 8. | Štatutárny zástupca |  |
|  | Meno, priezvisko titul a funkcia  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **B.** | **Účel dotácie podľa § 2** |  |  |  |  |  |  |  |  |  |
|  |  |  |  |  |  |  |  |  |  |  |  |
| 1. |  Doba realizácie  |  | od |  |  | do |  |  |  |  |
| 2. | Bola na uvedený účel poskytnutá dotácia zo štátneho rozpočtu v minulom rozpočtovom roku | áno\* | suma v eur | nie\* |
|  | Názov poskytovateľa dotácie |  |  |  |  |  |  |  |  |
|  |  |  |  |  |  |  |  |  |  |  |  |
| 3. | Základný zámer a stručný popis účelu dotácie |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| 4. | Meno, priezvisko titul,telefónne číslo spracovateľa žiadosti |  |  |  |  |  |
| 5. | Počet zamestnancov realizujúcich účel dotácie |  |  |  |  |  |  |
| 6. | Základné údaje o plánovaných výdavkoch  |  |  |  |  |  |  |  |
|  |  |  |  |  |  |  |  |  |  |  | na príslušný |
|  | Celkové predpokladané výdavky v sume  |  | eur | rozpočtový rok |
|  | z toho  | bežné výdavky v zatriedení podľa osobitného predpisu7) |  |  |  |  |
|  | rozpočtované | z toho | osobné náklady: z toho |  |  |  |  |  |  |
|  |  |  |   | mzdové výdavky |  |  |  |  |  |  |
|  |  |  |  poistné a príspevky do poisťovaní |  |  |  |  |
|  |  |  | cestovné náhrady |  |  |  |  |  |  |  |
|  |  |  | výdavky na energie, poštové a telekom. služby a komunikačnej infraštruktúry |  |
|  |  |  | materiálové výdavky |  |  |  |  |  |  |
|  |  |  | dopravné  |  |  |  |  |  |  |  |
|  |  |  | rutinná a štandardná údržba |  |  |  |  |  |  |
|  |  |  | nájomné  |  |  |  |  |  |  |  |  |
|  |  |  | služby |  |  |  |  |  |  |  |  |
|  |  | kapitálové výdavky v zatriedení podľa osobitného predpisu7) |  |  |  |  |
|  |  | z toho | obstarávanie strojov, prístrojov, zariadení, techniky a náradia |  |  |  |
|  |  |  | obstarávanie dopravných prostriedkov  |  |  |  |  |  |
|  |  |  | rekonštrukcia a modernizácia strojov a zariadení |  |  |  |  |
|  |  |  | realizácia stavieb a ich technického zhodnotenia  |  |  |  |  |
| \* nehodiace sa prečiarkne |  |  |  |  |  |  |  |  |  |
| 7) Opatrenie Ministerstva financií Slovenskej republiky z 8. decembra 2004 č. MF/010175/2004-42, ktorým sa ustanovuje druhová klasifikácia,  |
| organizačná klasifikácia a ekonomická klasifikácia rozpočtovej klasifikácie (oznámenie č. 690/2004 Z.z.) v znení neskorších predpisov. |  |
| 7. | Dotácia zo štátneho rozpočtu požadovaná v sume |  |  |  | eur |  |
|  | z toho | dotácia na bežné výdavky7) (prevádzková dotácia) |  |  |  |  |
|  |  | z toho | osobné náklady: z toho |  |  |  |  |  |  |
|  |  |  |   | mzdové výdavky |  |  |  |  |  |  |
|  |  |  |  poistné a príspevky do poisťovaní |  |  |  |  |
|  |  |  | cestovné náhrady |  |  |  |  |  |  |  |
|  |  |  | výdavky na energie, poštové a telekom. služby a komunikačnej infraštruktúry |  |
|  |  |  | materiálové výdavky |  |  |  |  |  |  |
|  |  |  | dopravné  |  |  |  |  |  |  |  |
|  |  |  | rutinná a štandardná údržba |  |  |  |  |  |  |
|  |  |  | nájomné  |  |  |  |  |  |  |  |  |
|  |  |  | služby |  |  |  |  |  |  |  |  |
|  |  | dotácia na kapitálové výdavky7) (investičná dotácia) |  |  |  |  |
|  |  | z toho | obstarávanie strojov, prístrojov, zariadení, techniky a náradia |  |  |  |
|  |  |  | obstarávanie dopravných prostriedkov  |  |  |  |  |  |
|  |  |  | rekonštrukcia a modernizácia strojov a zariadení |  |  |  |  |
|  |  |  | realizácia stavieb a ich technického zhodnotenia  |  |  |  |  |
| 8. | Finančné prostriedky získané z iných zdrojov  | v % |  |  | v sume | eur |  |
| 9. | Finančné prostriedky z vlastných zdrojov  |  | v % |  |  | v sume | eur |  |
| 10. | Údaje o príjmoch a výdavkoch žiadateľa v predchádzajúcom kalendárnom roku |  |  |  |  |
|  | Celkové príjmy v sume |  |  |  |  |  |  |  |  |  |
|  | Príjmy z predmetu činnosti |  |  |  |  |  |  |  |  |
|  | Príspevky z verejného rozpočtu |  |  |  |  |  |  |  |  |
|  | Príjmy z členských príspevkov |  |  |  |  |  |  |  |  |
|  | Ďalšie píjmy |  |  |  |  |  |  |  |  |  |  |
|  | Dary nadácií, z podnikateľskej sféry pod. |  |  |  |  |  |  |  |
|  | Úvery, pôžičky |  |  |  |  |  |  |  |  |  |
|  | Príjmy žiadateľa podľa § 3 písm. d) |  |  |  |  |  |  |  |  |
|  | Celkové výdavky v sume |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| Podľa zákona č. 428/2005 Z. z. o ochrane osobných údajov v znení neskorších predpisov súhlasím so spracovaním osobných údajov a so |
| zverejnením údajov:  | názov žiadateľa, |  |  |  |  |  |  |  |  |
|  |  | sídlo, |  |  |  |  |  |  |  |  |  |
|  |  | IČO, |  |  |  |  |  |  |  |  |  |
|  |  | účel dotácie, |  |  |  |  |  |  |  |  |
|  |  | celkový rozpočet |  |  |  |  |  |  |  |  |
|  |  | požadovaná a schválená suma poskytnutej dotácie. |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| Zároveň vyhlasujem, že údaje uvedené v žiadosti sú pravdivé, presné a úplné. |  |  |  |  |
|  |  |  |  |  |  |  |  |  |  |  |  |
| V ................................ dňa ................... |  |  |  | Meno a priezvisko, odtlačok pečiatky a podpis štatutárneho zástupcu |
|  |  |  |  |  |  |  |  |  |  |  |  |

1. Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Napríklad zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov, zákon č. 314/2001 Z. z. o ochrane pred požiarmi v znení neskorších predpisov, zákon č. 129/2002 Z. z. o integrovanom záchrannom systéme v znení neskorších predpisov, ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, zákon č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov, zákon č. 544/2002 Z. z. o Horskej záchrannej službe v znení neskorších predpisov, zákon č. 7/2010 Z. z. o ochrane pred povodňami.

§ 10 zákona č. 583/2008 Z. z o prevencii kriminality a inej protispoločenskej činnosti a o zmene a doplnení niektorých zákonov. [↑](#footnote-ref-2)